अमृतसर। कहते हैं कि प्रतिभा उम्र या फिर संसाधनों की मोहताज नहीं होती, बस इंसान में लगन और अपने लक्ष्य को हासिल करने का जज्बा होना चाहिए। ऐसे ही जज्बे के चलते हिमांशु चावला महज 27 साल की उम्र में फिल्मों में बैक ग्राउंड म्यूजिक के जरिए मील का पत्थर साबित हो गए हैं।
पंजाबी फिल्मों की बात करें तो यह समूचे उत्तर भारत में इकलौते व्यक्ति हैं, जिन्होंने मुंबई की बजाय दिल्ली में रहते हुए हालिया रिलीज हुई सुपर-डुपर फिल्मों के जरिए अपने टैलेंट का लोहा मनवाया है। वैसे तो फिल्म इंडस्ट्री में लोगों की उम्र गुजर जाती है, मगर पहचान नहीं मिलती, मगर हिमांशु ने मात्र सात साल के अपने फिल्मी कॅरिअर में इतिहास रचा है। वह बताते हैं कि 20 साल पहले उन्होंने दमन सूद से साउंड इंजीनियरिंग और म्यूजिक प्रोडक्शन की ट्रेनिंग ली। एक साल के बाद ही उनको असिस्टेंट म्यूजीशियन का काम मिलने लगा। हिंदी फिल्मों में अपने फन का लोहा मनवाते हुए पंजाबी फिल्मों में प्रवेश लिया।
हिमांशु बताते हैं उन्होंने पंजाबी फिल्म ऐंवैं रौला पै गया में म्यूजिक दिया और यह कामयाब रही। इसके बाद “मोगा टू मेलबर्न’ (जो रिलीज नहीं हुई), “जुगाड़ी डाॅट काम’, “जज सिंह एलएलबी’ में बैक ग्राउंड टाइटल म्यूजिक दिया। इसके बाद टी सीरीज के एल्बम “फोन कॉल’, सैमरू कंपनी के “देसी ब्याज’ में अपने फन का लोहा मनवाया।
hin_Deva hin_Deva hin_Deva